
Grozījumi Civilprocesa likumā
Izdarīt Civilprocesa likumā (Latvijas Republikas Saeimas un Ministru Kabineta Ziņotājs, 1998, 23. nr.; 2001, 15. nr.; 2002, 24. nr.; 2003, 15. nr.; 2004, 6., 10., 14., 20. nr.; 2005, 7., 14. nr.; 2006, 1., 13., 20., 24. nr.; 2007, 3., 24. nr.; 2008, 13. nr.; 2009, 2., 6., 14. nr.; Latvijas Vēstnesis, 2009, 205. nr.; 2010, 166., 183., 206. nr.; 2011, 16., 95., 132., 148. nr.; 2012, 50., 100., 190., 197. nr.; 2013, 87., 112., 188. nr.; 2014, 2., 41., 63., 108., 194., 228. nr.; 2015, 42., 91., 118., 227., 251. nr.; 2016, 31., 123., 241., 249. nr.; 2017, 117., 132., 216., 259. nr.; 2018, 53., 119., 225. nr.; 2019, 52. nr.; 2020, 199., 213., 243. nr.; 2021, 22., 65.A, 121.B, 227., 239.A, 248.B nr.; 2022, 40. nr.) šādus grozījumus:
1. Aizstāt visā likumā vārdus "Finanšu un kapitāla tirgus komisija" (attiecīgā locījumā) ar vārdiem "Latvijas Banka" (attiecīgā locījumā).
2. 34. panta pirmajā daļā:
aizstāt 3. punktā vārdus "par kreditora iesniegto juridiskās personas maksātnespējas procesa pieteikumu" ar vārdiem "par kreditora iesniegto juridiskās personas vai fiziskās personas (individuālā komersanta, individuālā (ģimenes) uzņēmuma, zemnieku saimniecības, zvejnieku saimniecības vai saimnieciskās darbības veicēja) maksātnespējas procesa pieteikumu";
papildināt daļu ar 19. punktu šādā redakcijā:
"19) par pieteikumu par parādnieka atbrīvošanas no saistībām atcelšanu fiziskās personas maksātnespējas procesa lietā – 70 euro."
3. 43. panta pirmajā daļā:
aizstāt 1.2 punktā vārdus "par juridiskās personas maksātnespējas pieteikumu" ar vārdiem "par juridiskās personas vai fiziskās personas maksātnespējas procesa pieteikumu";
aizstāt 16.1 punktā vārdus "vai ir viņa radinieks" ar vārdiem "vai ir viņa radinieks vai saistītā persona".
4. 341.2 pantā:
papildināt pirmo daļu ar 5., 6. un 7. punktu šādā redakcijā:
"5) tiesiskās aizsardzības procesa uzraugošās personas (turpmāk – uzraugošā persona) amata kandidātu un kontaktinformāciju;
6) ja parādnieks ir individuālais komersants, – ziņas par attiecīgo fizisko personu (vārds, uzvārds un personas kods);
7) ja parādnieks ir individuālais (ģimenes) uzņēmums, zemnieku saimniecība vai zvejnieku saimniecība, – ziņas par īpašnieku (fiziskās personas vārds, uzvārds un personas kods).";
papildināt otro daļu ar 4. punktu šādā redakcijā:
"4) uzraugošās personas amata kandidāta piekrišanu tikt ieceltam par uzraugošo personu un apliecinājumu par atbilstību Maksātnespējas likuma 12.3 panta prasībām, kā arī par spēju nodrošināt pienākumu izpildi, ja attiecībā uz parādnieku pastāv pārrobežu elements."
5. 341.4 pantā:
aizstāt pirmajā daļā vārdus "Ne vēlāk kā nākamajā dienā" ar vārdiem "Piecu dienu laikā";
papildināt pantu ar trešo un ceturto daļu šādā redakcijā:
"(3) Pieņemot tiesiskās aizsardzības procesa pieteikumu un ierosinot lietu, tiesnesis pieņem lēmumu par uzraugošās personas amata kandidāta atbilstību pienākumu pildīšanai attiecīgajā tiesiskās aizsardzības procesā un par viņa iecelšanu par uzraugošo personu, vienlaikus norādot uzraugošās personas kontaktinformāciju.
(4) Konstatējis, ka parādnieka ieteiktajam uzraugošās personas amata kandidātam pastāv ierobežojumi pienākumu pildīšanai attiecīgajā tiesiskās aizsardzības procesā, tiesnesis pieņem lēmumu par pieteikuma atstāšanu bez virzības un nosūta uzaicinājumu parādniekam iesniegt ziņas par jaunu uzraugošās personas amata kandidātu."
6. 341.5 pantā:
aizstāt pirmās daļas 2. punktā vārdus "finanšu un kapitāla tirgus dalībnieku" ar vārdiem "finanšu tirgus dalībnieku";
aizstāt otrās daļas 1. punktā vārdus "tiesiskās aizsardzības procesa uzraugošās personas (turpmāk – uzraugošā persona)" ar vārdiem "uzraugošās personas atcelšanu, kā arī jaunas uzraugošās personas";
papildināt otro daļu ar 3. punktu šādā redakcijā:
"3) lemj par Maksātnespējas likuma 37. panta pirmās daļas 1., 2., 4., 5., 6., 7., 8. un 9. punktā noteikto seku pagarināšanu (Maksātnespējas likuma 37. panta 1.2 daļa) vai atcelšanu (Maksātnespējas likuma 37. panta piektā daļa).";
izslēgt trešo un piekto daļu;
izteikt sesto daļu šādā redakcijā:
"(6) Konstatējis, ka parādnieka ieteiktajam uzraugošās personas amata kandidātam pastāv ierobežojumi uzraugošās personas pienākumu pildīšanai attiecīgajā tiesiskās aizsardzības procesā, tiesnesis pieņem lēmumu par atteikumu iecelt uzraugošo personu un nosūta uzaicinājumu parādniekam iesniegt ziņas par jaunu uzraugošās personas amata kandidātu."
7. 341.6 pantā:
izteikt otrās daļas 2. punktu šādā redakcijā:
· "2) no dienas, kad tiesā iesniegts tiesiskās aizsardzības procesa pasākumu plāns.";
izteikt trešās daļas 1. punktu šādā redakcijā:
"1) atbilst Maksātnespējas likuma prasībām, tajā skaitā nodrošinās tiesiskās aizsardzības procesa mērķa sasniegšanu;";
papildināt pantu ar 3.2 daļu šādā redakcijā:
"(32) Tiesa izvērtē tiesiskās aizsardzības procesa pasākumu plāna atbilstību Maksātnespējas likuma 40. panta ceturtās daļas 15. punktam tikai tādā gadījumā, ja ir saņemti kreditoru iebildumi par tiesiskās aizsardzības procesa pasākumu plāna neatbilstību minētajai Maksātnespējas likuma normai.";
izteikt piekto daļu šādā redakcijā:
"(5) Taisot spriedumu par tiesiskās aizsardzības procesa īstenošanu, tiesa apstiprina tiesiskās aizsardzības procesa pasākumu plānu un vienlaikus lemj par uzraugošās personas iecelšanu, ja tas paredzēts tiesiskās aizsardzības procesa pasākumu plānā. Konstatējusi, ka tiesiskās aizsardzības procesa pasākumu plānā norādītajam uzraugošās personas amata kandidātam pastāv ierobežojumi pienākumu pildīšanai attiecīgajā tiesiskās aizsardzības procesā, tiesa atstāj tiesiskās aizsardzības procesa pieteikumu bez izskatīšanas.";
izteikt astoto daļu šādā redakcijā:
"(8) Tiesas spriedumu tiesiskās aizsardzības procesa lietā var pārsūdzēt apelācijas kārtībā, ja pastāv kāds no šā likuma 440.2 pantā noteiktajiem apelācijas tiesvedības ierosināšanas pamatiem. Tiesas sprieduma pārsūdzēšana neaptur tā darbību."
8. 341.7 pantā:
papildināt trešo daļu pēc vārda "pieteikuma" ar vārdiem "un par uzraugošās personas iecelšanu";
papildināt ceturto daļu pēc vārdiem "uzraugošo personu" ar vārdiem un skaitļiem "ja parādnieks lūdzis apstiprināt tiesiskās aizsardzības procesa pasākumu plānu Maksātnespējas likuma 42. panta 3.1 daļā noteiktajā kārtībā vai ja uzraugošās personas iecelšanu pieprasījis parādnieks vai Maksātnespējas likuma 42. panta trešajā daļā noteiktais kreditoru vairākums";
izteikt piekto daļu šādā redakcijā:
"(5) Par tiesas lēmumu tiesiskās aizsardzības procesa lietā ārpustiesas tiesiskās aizsardzības procesā var iesniegt blakus sūdzību. Blakus sūdzības iesniegšana neaptur lēmuma darbību."
9. Papildināt 341.8 panta pirmo daļu ar 3.2 punktu šādā redakcijā:
"32) uzraugošās personas iecelšanu tiesiskās aizsardzības procesa pasākumu plāna īstenošanas uzraudzībai, ja uzraugošā persona iepriekš nav bijusi iecelta tiesiskās aizsardzības procesa pasākumu plāna īstenošanas uzraudzībai;".
10. Aizstāt 341.11 pantā vārdus "juridiskās personas maksātnespējas process" (attiecīgā locījumā) ar vārdiem "juridiskās personas vai fiziskās personas maksātnespējas process" (attiecīgā locījumā).
11. Papildināt likumu ar 341.12 pantu šādā redakcijā:
"341.12 pants. Sūdzības izskatīšana tiesā par Maksātnespējas kontroles dienesta pieņemto lēmumu par uzraugošās personas rīcību tiesiskās aizsardzības procesā vai tiesiskā pienākuma uzlikšanu
(1) Tiesa izskata kreditora, parādnieka pārstāvja, uzraugošās personas vai trešās personas, kuras likumiskās tiesības ir aizskartas, sūdzību par Maksātnespējas kontroles dienesta pieņemto lēmumu par uzraugošās personas rīcību tiesiskās aizsardzības procesā vai tiesiskā pienākuma uzlikšanu. Sūdzību par Maksātnespējas kontroles dienesta lēmumu, kas pieņemts pēc attiecīgā tiesiskās aizsardzības procesa izbeigšanas, tiesa izskata šajā pantā noteiktajā kārtībā.
(2) Ja tiesa atzīst, ka pārsūdzētais Maksātnespējas kontroles dienesta lēmums neatbilst normatīvo aktu prasībām, tā apmierina sūdzību un lemj par:
1) Maksātnespējas kontroles dienesta lēmuma atcelšanu pilnībā vai daļēji;
2) pienākuma uzlikšanu Maksātnespējas kontroles dienestam pieņemt vai izskatīt sūdzību par uzraugošās personas rīcību;
3) pienākuma uzlikšanu uzraugošajai personai novērst pieļauto pārkāpumu, izņemot gadījumus, ja pieņemts lēmums par attiecīgā tiesiskās aizsardzības procesa izbeigšanu.
(3) Konstatējusi, ka pārsūdzētais Maksātnespējas kontroles dienesta lēmums atbilst normatīvo aktu prasībām, tiesa sūdzību noraida.
(4) Sūdzības iesniedzējam ir tiesības atsaukt savu sūdzību, kamēr nav pabeigta tās izskatīšana pēc būtības. Ja sūdzības iesniedzējs atsauc iesniegto sūdzību, tiesa pieņem lēmumu par sūdzības tiesvedības izbeigšanu.
(5) Pēc sūdzības izskatīšanas tiesa lēmuma norakstu nekavējoties nosūta Maksātnespējas kontroles dienestam.
(6) Ja Maksātnespējas kontroles dienesta lēmums par uzraugošās personas rīcību tiesiskās aizsardzības procesā pieņemts gada laikā pēc attiecīgā tiesiskās aizsardzības procesa izbeigšanas, sūdzību par Maksātnespējas kontroles dienesta lēmumu iesniedz tiesai, kuras tiesvedībā atradās attiecīgā tiesiskās aizsardzības procesa lieta."
12. Aizstāt 363.9 panta pirmās daļas ievaddaļā vārdus "Ne vēlāk kā nākamajā dienā" ar vārdiem "Piecu dienu laikā".
13. Aizstāt 363.10 panta pirmās daļas 2. punktā vārdus "finanšu un kapitāla tirgus dalībnieku" ar vārdiem "finanšu tirgus dalībnieku".
14. 363.23 pantā:
izteikt pirmās daļas ievaddaļu šādā redakcijā:
"Parādnieks fiziskās personas maksātnespējas procesa pieteikumā (turpmāk šajā nodaļā – maksātnespējas procesa pieteikums) norāda:";
papildināt pirmo daļu ar 8. un 9. punktu šādā redakcijā:
"8) ja parādnieks vienlaikus ir individuālais komersants, – ziņas par attiecīgo individuālo komersantu (firma (nosaukums) un reģistrācijas numurs);
9) ja parādnieks vienlaikus ir individuālā (ģimenes) uzņēmuma, zemnieku saimniecības vai zvejnieku saimniecības īpašnieks, – ziņas par attiecīgo individuālo (ģimenes) uzņēmumu, zemnieku saimniecību vai zvejnieku saimniecību (firma (nosaukums) un reģistrācijas numurs)."
papildināt pantu ar 1.2 un 1.3 daļu šādā redakcijā:
"(12) Maksātnespējas procesa pieteikumu, ko neiesniedz parādnieks, sagatavo, ievērojot šādus noteikumus:
1) ja maksātnespējas procesa pieteikumu iesniedz kreditors vai kreditoru vairākums, tad maksātnespējas procesa pieteikumu sagatavo, ievērojot šā likuma 363.2 panta noteikumus;
2) ja maksātnespējas procesa pieteikumu iesniedz likvidators, tad maksātnespējas procesa pieteikumu sagatavo, ievērojot šā likuma 363.4 panta noteikumus;
3) ja maksātnespējas procesa pieteikumu iesniedz Eiropas Parlamenta un Padomes regulā Nr. 2015/848 minētā persona, tad maksātnespējas procesa pieteikumu sagatavo, ievērojot šā likuma 363.5 panta noteikumus.
(13) Šā panta 1.2 daļā norādītajos gadījumos maksātnespējas procesa pieteikumā papildus norāda šā panta pirmās daļas 8. vai 9. punktā minētās ziņas.";
papildināt otro daļu ar 4. punktu šādā redakcijā:
"4) ja parādnieks vienlaikus ir ģimenes uzņēmuma īpašnieks, – ka par nodomu iesniegt maksātnespējas procesa pieteikumu ir paziņots pārējiem ģimenes uzņēmuma īpašniekiem."
15. Aizstāt 363.24 panta pirmajā daļā vārdus "no parādnieka, viņa aizbildņa vai aizgādņa" ar vārdiem "no parādnieka, viņa aizbildņa vai aizgādņa, kreditora vai kreditoru vairākuma, likvidatora vai Eiropas Parlamenta un Padomes regulā Nr. 2015/848 minētās personas".
16. 363.25 pantā:
aizstāt pirmās daļas ievaddaļā vārdus "Ne vēlāk kā nākamajā dienā" ar vārdiem "Piecu dienu laikā";
aizstāt trešās daļas 3. punktā vārdu "parādnieks" ar vārdiem "pieteikuma iesniedzējs";
papildināt trešo daļu ar 4. punktu šādā redakcijā:
"4) pret parādnieku, kurš vienlaikus ir individuālais komersants, individuālā (ģimenes) uzņēmuma, zemnieku saimniecības vai zvejnieku saimniecības īpašnieks vai saimnieciskās darbības veicējs, ir ierosināta fiziskās personas maksātnespējas procesa lieta pēc parādnieka maksātnespējas procesa pieteikuma.";
papildināt pantu ar ceturto, piekto un sesto daļu šādā redakcijā:
"(4) Ja parādnieks vienlaikus ir individuālais komersants vai individuālā (ģimenes) uzņēmuma, zemnieku saimniecības vai zvejnieku saimniecības īpašnieks, tiesa pēc savas iniciatīvas ierosina fiziskās personas maksātnespējas procesa lietu, ja, pieņemot lēmumu par tiesiskās aizsardzības procesa izbeigšanu, konstatē Maksātnespējas likuma 129. panta pirmās daļas 5. punkta "b" apakšpunktā noteikto fiziskās personas maksātnespējas procesa pazīmi.
(5) Ja parādnieks vienlaikus ir individuālais komersants, individuālā (ģimenes) uzņēmuma, zemnieku saimniecības vai zvejnieku saimniecības īpašnieks vai saimnieciskās darbības veicējs, tiesnesis pieņem lēmumu par ierosināto fiziskās personas maksātnespējas procesa lietu apvienošanu vienā tiesvedībā, ja līdz dienai, kad pēc būtības sāk izskatīt fiziskās personas maksātnespējas procesa lietu, kas ierosināta pēc kreditora vai Maksātnespējas likuma 42. panta trešajā daļā noteiktā kreditoru vairākuma maksātnespējas procesa pieteikuma, konstatē, ka pret parādnieku ir ierosināta fiziskās personas maksātnespējas procesa lieta pēc cita kreditora vai Maksātnespējas likuma 42. panta trešajā daļā noteiktā kreditoru vairākuma maksātnespējas procesa pieteikuma.
(6) Ja parādnieks vienlaikus ir individuālais komersants, individuālā (ģimenes) uzņēmuma, zemnieku saimniecības vai zvejnieku saimniecības īpašnieks vai saimnieciskās darbības veicējs, tiesnesis pieņem lēmumu par tiesvedības apturēšanu lietā pēc kreditora vai Maksātnespējas likuma 42. panta trešajā daļā noteiktā kreditoru vairākuma maksātnespējas procesa pieteikuma, ja līdz dienai, kad pēc būtības sāk izskatīt fiziskās personas maksātnespējas procesa lietu, kas ierosināta pēc kreditora vai Maksātnespējas likuma 42. panta trešajā daļā noteiktā kreditoru vairākuma maksātnespējas procesa pieteikuma, konstatē, ka pret parādnieku ir ierosināta fiziskās personas maksātnespējas procesa lieta pēc parādnieka maksātnespējas procesa pieteikuma. Pasludinot fiziskās personas maksātnespējas procesu pēc parādnieka maksātnespējas procesa pieteikuma, tiesa atjauno tiesvedību apturētajā lietā pēc kreditora vai Maksātnespējas likuma 42. panta trešajā daļā noteiktā kreditoru vairākuma maksātnespējas procesa pieteikuma un izbeidz to. Samaksātā valsts nodeva kreditoram vai Maksātnespējas likuma 42. panta trešajā daļā noteiktajam kreditoru vairākumam atmaksājama pilnā apmērā."
17. Papildināt 363.26 pantu ar ceturto daļu šādā redakcijā:
"(4) Ja parādnieks vienlaikus ir individuālais komersants, individuālā (ģimenes) uzņēmuma, zemnieku saimniecības vai zvejnieku saimniecības īpašnieks vai saimnieciskās darbības veicējs un lieta ierosināta pēc kreditora vai Maksātnespējas likuma 42. panta trešajā daļā noteiktā kreditoru vairākuma maksātnespējas procesa pieteikuma, tiesnesis nosūta parādniekam kreditora vai Maksātnespējas likuma 42. panta trešajā daļā noteiktā kreditoru vairākuma pieteikumu un lēmumu par lietas ierosināšanu, informē parādnieku un kreditoru vai Maksātnespējas likuma 42. panta trešajā daļā noteikto kreditoru vairākumu par maksātnespējas procesa pieteikuma izskatīšanas dienu, kā arī par parādnieka tiesībām ne vēlāk kā trīs dienas līdz maksātnespējas procesa pieteikuma izskatīšanas dienai celt pamatotus iebildumus pret maksātnespējas procesa pieteikumā minēto prasījumu, tajā skaitā sniegt pierādījumus par to, ka parādnieks spēj segt maksātnespējas procesa pieteikumā minētās parādsaistības."
18. 363.27 pantā:
papildināt pirmo daļu pēc vārdiem "Fiziskās personas maksātnespējas procesa lietu" ar vārdiem "pēc parādnieka pieteikuma";
papildināt pantu ar 1.2, 1.3, 1.4, 1.5, 1.6, 1.7 un 1.8 daļu šādā redakcijā:
"(12) Ja parādnieks vienlaikus ir individuālais komersants, individuālā (ģimenes) uzņēmuma, zemnieku saimniecības vai zvejnieku saimniecības īpašnieks vai saimnieciskās darbības veicējs, tad kreditora vai Maksātnespējas likuma 42. panta trešajā daļā noteiktā kreditoru vairākuma iesniegto maksātnespējas procesa pieteikumu tiesa izskata 15 dienu laikā no lietas ierosināšanas dienas. Uz tiesas sēdi aicina maksātnespējas procesa pieteikuma iesniedzēju un parādnieku. Ja vienā tiesvedībā apvienoti vairāku kreditoru maksātnespējas procesa pieteikumi, uz tiesas sēdi aicina tos pieteikuma iesniedzējus, kuriem par tiesas sēdi ir iespējams paziņot vismaz septiņas dienas pirms attiecīgās sēdes. Šo personu neierašanās nav šķērslis lietas izskatīšanai.
(13) Ja līdz sprieduma taisīšanai tiesa konstatē, ka iesniedzējs nav samaksājis valsts nodevu vai maksātnespējas procesa depozītu, izņemot gadījumu, kad tiesa pēc savas iniciatīvas ierosinājusi fiziskās personas maksātnespējas procesa lietu vai atbrīvojusi darbinieku no depozīta samaksas, tā atstāj maksātnespējas procesa pieteikumu bez izskatīšanas. Šajā daļā norādītais izņēmums neattiecas uz gadījumiem, kad tiesiskās aizsardzības procesa pieteikums iesniegts atkārtoti gada laikā.
(14) Ja parādnieks vienlaikus ir individuālais komersants, individuālā (ģimenes) uzņēmuma, zemnieku saimniecības vai zvejnieku saimniecības īpašnieks vai saimnieciskās darbības veicējs, tiesnesis var pieņemt lēmumu par darbinieka pilnīgu vai daļēju atbrīvošanu no maksātnespējas procesa depozīta samaksas, ja viņš maksātnespējas procesa pieteikumu iesniedz pēc tam, kad, piemērojot piespiedu izpildes līdzekļus, nav bijis iespējams izpildīt tiesas nolēmumu par parāda piedziņu no parādnieka un darbinieks, ievērojot viņa mantisko stāvokli, nevar iemaksāt maksātnespējas procesa depozītu.
(15) Tiesa aptur tiesvedību, ja līdz dienai, kad sāk fiziskās personas maksātnespējas procesa lietas izskatīšanu pēc būtības, konstatē, ka attiecībā uz parādnieka individuālo komersantu, individuālo (ģimenes) uzņēmumu, zemnieku saimniecību vai zvejnieku saimniecību ir ierosināta tiesiskās aizsardzības procesa lieta.
(16) Šā panta 1.5 daļā minētajā gadījumā tiesvedību fiziskās personas maksātnespējas procesa lietā aptur, līdz tiek pieņemts nolēmums tiesiskās aizsardzības procesa lietā.
(17) Tiesvedību fiziskās personas maksātnespējas procesa lietā izbeidz, ja saskaņā ar nolēmumu attiecībā uz parādnieka individuālo komersantu, individuālo (ģimenes) uzņēmumu, zemnieku saimniecību vai zvejnieku saimniecību tiek īstenots tiesiskās aizsardzības process.
(18) Tiesvedību fiziskās personas maksātnespējas procesa lietā atjauno un izskata šajā nodaļā noteiktajā kārtībā, ja tiesiskās aizsardzības process attiecībā uz parādnieka individuālo komersantu, individuālo (ģimenes) uzņēmumu, zemnieku saimniecību vai zvejnieku saimniecību tiek izbeigts, pamatojoties uz šā likuma 341.10 panta otro daļu.";
papildināt otro daļu ar 6. punktu šādā redakcijā:
"6) attiecībā uz parādnieku nav pieņemts pieteikums par fiziskās personas atbrīvošanu no parādsaistībām Fiziskās personas atbrīvošanas no parādsaistībām likumā noteiktajā kārtībā.";
izteikt 3.1 daļu šādā redakcijā:
"(31) Ja pieteikumā norādītā maksātnespējas procesa pazīme netiek konstatēta, parādniekam pēdējo 10 gadu laikā ir ticis pasludināts fiziskās personas maksātnespējas process, kura ietvaros dzēstas saistības, iesniedzējs nav samaksājis fiziskās personas maksātnespējas procesa depozītu vai valsts nodevu par fiziskās personas maksātnespējas procesa pieteikuma iesniegšanu, parādnieka iesniegtajā pieteikumā par fiziskās personas maksātnespējas procesa pasludināšanu individuālajam komersantam, individuālajam (ģimenes) uzņēmumam, zemnieku saimniecībai vai zvejnieku saimniecībai nav norādītas ziņas par attiecīgo fizisko personu vai attiecībā uz parādnieku pieņemts pieteikums par fiziskās personas atbrīvošanu no parādsaistībām Fiziskās personas atbrīvošanas no parādsaistībām likumā noteiktajā kārtībā, tiesa maksātnespējas procesa pieteikumu noraida un izbeidz fiziskās personas maksātnespējas procesa lietu.";
papildināt pantu ar sesto daļu šādā redakcijā:
"(6) Tiesa, pasludinot fiziskās personas maksātnespējas procesu parādniekam, kurš vienlaikus ir individuālais komersants vai individuālā (ģimenes) uzņēmuma, zemnieku saimniecības vai zvejnieku saimniecības īpašnieks, spriedumā norāda arī individuālā komersanta, individuālā (ģimenes) uzņēmuma, zemnieku saimniecības vai zvejnieku saimniecības firmu (nosaukumu) un reģistrācijas numuru."
19. Papildināt 363.28 panta pirmo daļu ar 4.1 punktu šādā redakcijā:
"41) fiziskās personas saistību dzēšanas plāna pagarināšanu Maksātnespējas likuma 164. panta 2.1 daļā noteiktajos gadījumos;".
20. Papildināt 363.29 pantu ar 2.4 daļu šādā redakcijā:
"(24) Pēc parādnieka, kurš vienlaikus ir individuālais komersants vai individuālā (ģimenes) uzņēmuma, zemnieku saimniecības vai zvejnieku saimniecības īpašnieks, pieteikuma tiesa lemj par tiesiskās aizsardzības procesa pasludināšanu ārpustiesas tiesiskās aizsardzības procesā individuālajam komersantam, individuālajam (ģimenes) uzņēmumam, zemnieku saimniecībai vai zvejnieku saimniecībai, ievērojot šā likuma 45.1 nodaļā noteikto, vienlaikus izbeidzot fiziskās personas maksātnespējas procesu."
21. Papildināt 363.36 panta pirmo daļu ar 8. punktu šādā redakcijā:
"8) parādnieka individuālajam komersantam, individuālajam uzņēmumam, zemnieku saimniecībai vai zvejnieku saimniecībai ārpustiesas tiesiskās aizsardzības procesā pasludināts tiesiskās aizsardzības process, vienlaikus izbeidzot fiziskās personas maksātnespējas procesu."
22. Papildināt likumu ar 363.37 un 363.38 pantu šādā redakcijā:
"363.37 pants. Pieteikums par parādnieka atbrīvošanas no saistībām atcelšanu un tā pieņemšana
(1) Parādnieks, kreditors vai cita persona, kuras likumiskās tiesības ir aizskartas, ir tiesīga Maksātnespējas likuma 165.1 pantā noteiktajā termiņā un gadījumos iesniegt pieteikumu par parādnieka atbrīvošanas no saistībām atcelšanu.
(2) Ja pieteikuma iesniedzējs nav parādnieks, pieteikums nosūtāms parādniekam, nosakot tam termiņu paskaidrojuma iesniegšanai, ne ilgāku par 30 dienām. Pieteikums nosūtāms administratoram, kurš bija iecelts attiecīgajā fiziskās personas maksātnespējas procesā, nosakot tam termiņu viedokļa iesniegšanai, ne ilgāku par 30 dienām.
(3) Pieteikuma pieņemšana neaptur tiesas lēmuma darbību par fiziskās personas maksātnespējas procesa izbeigšanu.
(4) Par tiesas lēmumu par atteikšanos pieņemt pieteikumu tā iesniedzējs var iesniegt blakus sūdzību.

363.38 pants. Pieteikuma izskatīšana par parādnieka atbrīvošanas no saistībām atcelšanu un tiesas lēmums
(1) Pieteikumu izskata rakstveida procesā, nerīkojot tiesas sēdi, izņemot gadījumu, ja tiesa uzskata par nepieciešamu pieteikumu izskatīt tiesas sēdē vai to lūdz lietas dalībnieks, pamatojot savu lūgumu.
(2) Tiesa apmierina pieteikumu, ja konstatē Maksātnespējas likuma 165.1 panta otrajā vai trešajā daļā noteikto pamatu parādnieka atbrīvošanas no saistībām atcelšanai.
(3) Ja tiesa apmierina pieteikumu, tiesa lēmumu nosūta atbildīgajai iestādei, kas veic ierakstus maksātnespējas reģistrā, un administratoram, kurš bija iecelts attiecīgajā fiziskās personas maksātnespējas procesā.
(4) Par tiesas lēmumu par pieteikuma noraidīšanu tā iesniedzējs var iesniegt blakus sūdzību."
23. Aizstāt 371. panta otrajā daļā vārdus "Finanšu un kapitāla tirgus komisijas" ar vārdiem "Eiropas Centrālās bankas".
24. 374. pantā:
izteikt pirmo daļu šādā redakcijā:
"(1) Pēc kredītiestādes maksātnespējas procesa lietas ierosināšanas no Pretendentu saraksta, izmantojot Tiesu informatīvās sistēmas nodrošinātu automatizētu atlasi, tiek izraudzīts administratora amata kandidāts, un tiesnesis izvērtē viņa atbilstību administratora pienākumu veikšanai attiecīgajā kredītiestādes maksātnespējas procesā.";
papildināt pantu ar 1.1 daļu šādā redakcijā:
"(11) Konstatējis, ka administratora amata kandidātam pastāv ierobežojumi administratora pienākumu pildīšanai attiecīgajā kredītiestādes maksātnespējas procesā, tiesnesis pieņem lēmumu par atteikumu iecelt administratora amata kandidātu par administratoru. Izmantojot Tiesu informatīvās sistēmas nodrošinātu automatizētu atlasi, no Pretendentu saraksta tiek izraudzīts cits administratora amata kandidāts, un tiesnesis izvērtē viņa atbilstību administratora pienākumu veikšanai attiecīgajā kredītiestādes maksātnespējas procesā.";
izslēgt piekto daļu.
25. Izteikt 376. panta pirmo daļu šādā redakcijā:
"(1) Ja tiesa konstatē kādu no apstākļiem, kas norāda uz kredītiestādes maksātnespēju, tā ar savu spriedumu pasludina kredītiestādi par maksātnespējīgu un nosaka, ka kredītiestādes maksātnespēja iestājas tiesas sprieduma pasludināšanas dienā. Spriedums ir galīgs un apelācijas kārtībā nav pārsūdzams."
26. Aizstāt 377. panta pirmajā daļā vārdus "Finanšu un kapitāla tirgus komisija" ar vārdiem "Eiropas Centrālā banka".
27. Aizstāt 378. panta 2.1 daļā vārdu "komisija" ar vārdiem "Latvijas Banka".
28. 379. panta pirmajā daļā:
izslēgt 1. un 2. punktu;
izteikt 5. punktu šādā redakcijā:
"5) maksātnespējas procesa pabeigšanu un administratora pārskata apstiprināšanu;";
izslēgt 6. punktu.
29. Izslēgt 381. un 382. pantu.
30. Izteikt 384. pantu šādā redakcijā:
"384. pants. Lēmums par maksātnespējas procesa pabeigšanu
Par maksātnespējas procesa pabeigšanu tiesa lemj pēc administratora pieteikuma, kuram pievienoti dokumenti, kas apliecina naudas izmaksas."
31. Izslēgt 385. panta trešo daļu.
32. Izteikt 388. pantu šādā redakcijā:
"388. pants. Jauna administratora vai likvidatora iecelšana administratora vai likvidatora atkāpšanās vai atcelšanas gadījumā
(1) Administratora atkāpšanās vai atcelšanas gadījumā tiesa nekavējoties ieceļ par administratoru administratora amata kandidātu, ko izvēlas no Pretendentu saraksta, izmantojot Tiesu informatīvās sistēmas nodrošinātu automatizētu atlasi, kā arī nosaka termiņu nodrošinājumu apstiprinoša dokumenta iesniegšanai.
(2) Konstatējis, ka administratora amata kandidātam pastāv ierobežojumi administratora pienākumu pildīšanai attiecīgajā kredītiestādes maksātnespējas procesā, tiesnesis pieņem lēmumu par atteikumu iecelt administratora amata kandidātu par administratoru. Tiesnesis pieņem lēmumu par administratora amata kandidāta iecelšanu par administratoru šā panta pirmajā daļā noteiktajā kārtībā.
(3) Likvidatora atkāpšanās vai atcelšanas gadījumā tiesa pēc Latvijas Bankas ieteikuma nekavējoties ieceļ citu likvidatoru, kā arī nosaka termiņu nodrošinājumu apstiprinoša dokumenta iesniegšanai.
(4) Uz jebkuru administratora vai likvidatora amata kandidātu attiecas likumā noteiktie ierobežojumi."
33. Izslēgt 389. pantu.
34. Aizstāt 440.1 pantā vārdus "ar kuriem noraidīts tiesiskās aizsardzības procesa pieteikums vai" ar vārdiem "ar kuriem apmierināts vai noraidīts tiesiskās aizsardzības procesa pieteikums, noraidīts".
35. Papildināt 440.11 pantu ar 1.2 daļu šādā redakcijā:
"(12) Izskatot apelācijas sūdzību par tiesas spriedumu, ar ko apmierināts tiesiskās aizsardzības procesa pieteikums, ja apelācijas sūdzība pamatota ar tiesiskās aizsardzības procesa pasākumu plāna neatbilstību Maksātnespējas likuma 40. panta ceturtās daļas 15. punktam vai 42. panta 3.1 daļas 2. punktam, tiesa nosaka termiņu ieceltajai uzraugošajai personai vai pēdējai ieceltajai uzraugošajai personai, kādā iesniedzams parādnieka saimnieciskās darbības novērtējums."
36. Aizstāt 552.1 panta septītajā daļā vārdus "kuras saskaņā ar Finanšu un kapitāla tirgus komisijas normatīvajiem noteikumiem būtiski ietekmē finanšu un kapitāla tirgus dalībnieku vai finanšu un kapitāla tirgus intereses" ar vārdiem "kuras saskaņā ar Latvijas Bankas noteikumiem būtiski ietekmē finanšu tirgus dalībnieku vai finanšu tirgus intereses".
37. Aizstāt 562. panta pirmās daļas 11. punktā vārdus "vai līdz tiesas nolēmumam par saistību dzēšanas procedūras izbeigšanu" ar vārdiem "vai līdz Maksātnespējas likuma 165.1 panta pirmajā daļā noteiktā termiņa beigām, ja parādnieka atbrīvošana no saistībām nav atcelta, vai līdz parādnieka atbrīvošanas no saistībām atcelšanai".
38. 563. pantā:
papildināt pirmās daļas 10. punktu pēc vārdiem "pieņemts tiesas nolēmums par fiziskās personas saistību dzēšanas procedūras izbeigšanu, atbrīvojot fizisko personu no tās parāda saistībām" ar vārdiem "un ir pagājis Maksātnespējas likuma 165.1 panta pirmajā daļā noteiktais termiņš un parādnieka atbrīvošana no saistībām nav atcelta";
papildināt 3.1 daļu pēc vārdiem "administratīvu pārkāpumu" ar vārdiem "un izpildu lietvedība par prasījumiem Komercdarbības atbalsta kontroles likuma IV un V nodaļā minētajos gadījumos, kad parādniekam ir atgūstami aktīvi, kas saistīti ar tā komercdarbību, izņemot mājokli, kas saglabāts fiziskās personas īpašumā atbilstoši Maksātnespējas likuma 148. pantā noteiktajam, un kad ir konstatējama saimnieciskā pēctecība, arī tiesību un saistību pārņemšana".
39. Aizstāt 567. panta otrās daļas 7. punktā vārdus "un viņu radinieki" ar vārdiem "un viņu radinieki vai saistītās personas".
40. Papildināt pārejas noteikumus ar 176., 177. un 178. punktu šādā redakcijā:
"176. Grozījumi šā likuma 34. panta pirmās daļas 3. un 19. punktā, 43. panta pirmās daļas 1.2 punktā, 341.2 panta pirmajā un otrajā daļā, 341.4 pantā, 341.5 panta otrajā, trešajā, piektajā un sestajā daļā, 341.6 pantā, 341.7 panta trešajā, ceturtajā un piektajā daļā, 341.8 panta pirmajā daļā, grozījumi 341.11 pantā, 341.12 pants, grozījumi 363.9, 363.23, 363.24, 363.25, 363.26 un 363.27 pantā, 363.28 panta pirmajā daļā, 363.29 pantā, 363.36 panta pirmajā daļā, 363.37 un 363.38 pants, grozījumi 440.1 un 440.11 pantā, 562. panta pirmajā daļā un 563. panta pirmajā daļā stājas spēkā vienlaikus ar grozījumiem Maksātnespējas likumā, kas saistīti ar Eiropas Parlamenta un Padomes 2019. gada 20. jūnija direktīvas (ES) 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza Direktīvu (ES) 2017/1132 (Direktīva par pārstrukturēšanu un maksātnespēju) ieviešanu, un ir piemērojami tiem tiesiskās aizsardzības procesiem, juridiskās personas maksātnespējas procesiem un fiziskās personas maksātnespējas procesiem, kas uzsākti, sākot ar dienu, kad pagājuši seši mēneši kopš šo grozījumu stāšanās spēkā.
177. Šā likuma grozījumi par vārdu "finanšu un kapitāla tirgus dalībnieki" (attiecīgā skaitlī un locījumā) aizstāšanu ar vārdiem "finanšu tirgus dalībnieki" (attiecīgā skaitlī un locījumā) 341.5 panta pirmās daļas 2. punktā un 363.10 panta pirmās daļas 2. punktā, grozījumi 378. panta 2.1 daļā un 552.1 panta septītajā daļā stājas spēkā 2023. gada 1. janvārī.
178. Šā likuma grozījumi 374.  un 388. pantā stājas spēkā vienlaikus ar grozījumiem Ministru kabineta 2018. gada 18. decembra noteikumos Nr. 837 "Kārtība, kādā kārto maksātnespējas procesa administratora amata pretendentu sarakstu un izvēlas maksātnespējas procesa administratora amata kandidātu" saistībā ar administratora izvēli un kārtību kredītiestādes maksātnespējas procesa administratoru amata pretendentu saraksta kārtošanai."
41. Papildināt informatīvo atsauci uz Eiropas Savienības direktīvām ar 9. punktu šādā redakcijā:
"9) Eiropas Parlamenta un Padomes 2019. gada 20. jūnija direktīvas (ES) 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza direktīvu (ES) 2017/1132 (Direktīva par pārstrukturēšanu un maksātnespēju)."
Likums stājas spēkā nākamajā dienā pēc tā izsludināšanas.

